Tartalom
Index 🔎︎

# Adatforrások

Ez a szakasz információkat tartalmaz az adatbázistáblák tallózásával és szerkesztésével kapcsolatban.

Adatforrás áttekintése

Nem használhatja az adatforrás-böngészőt olyan táblázatok esetén, amelyek Tervező nézetben vannak nyitva.

## Adatforrás-böngésző

Az adatforrás-böngésző parancsai a Táblaadatok eszköztárban és a helyi menükben találhatók.

### Rekordok kijelölése

Egy rekord adatbázistáblában való kijelöléséhez kattintson a sorfejlécére vagy egy tetszőleges sorfejlécre, majd használja a Fel és Le nyílbillentyűket.

A következő táblázat leírja, hogy az adatforrás-böngészőben hogyan kell különálló elemeket kiválasztani:

Kijelölés | Művelet
--- | ---
Változások követése | Kattintás a sorfejlécre
Több rekord vagy egy kijelölés eltávolítása | Tartsa lenyomva a CommandCtrl billentyűt, és kattintson a sorfejlécre.
Oszlop | Kattintás az oszlopfejlécre
Adatmező | Kattintás az adatmezőben
Egész táblázat | Kattintson az oszlopfejlécek sorfejlécére.

### Táblaadat eszköztár (táblaadatok szerkesztése)

Lehetővé teszi, hogy rekordokat szerkesszen, adjon hozzá vagy töröljön az adatbázisban.

### Adatok kivágása, másolása és beillesztése

Kivághatja, másolhatja és beillesztheti a rekordokat az Adatforrás nézetben. Az Adatforrás-böngésző a táblamezők vagy egyéb LibreOffice-fájlokból származó rekordok, szövegek és számok áthúzását is támogatja.

Nem lehet alkalmazni a „fogd és vidd” módszert Igen/Nem, bináris, képi vagy számlálós táblamezők esetén.

A „fogd és vidd” módszer csak Szerkesztés módban működik.

## Táblaadatok eszköztár

A Táblaadatok eszköztár segítségével vezérelje az adatnézetet.

### Navigálás az Adatforrás-böngészőben

A különböző rekordok közötti navigálásra használja az Adatforrás nézet alján látható Űrlapnavigáció eszköztárat.

### Első rekord

Ugrás a táblázat első rekordjára.

### Előző rekord

Ugrás a táblázat előző rekordjára.

### Rekordszám

Írja be a megjelenítendő rekord számát, majd nyomja meg az Enter billentyűt.

### Következő rekord

Ugrás a táblázat következő rekordjára.

### Utolsó rekord

Ugrás a táblázat utolsó rekordjára.

### Új rekord

Új rekordot szúr be az aktuális táblába. Egy rekord létrehozásához nyomja meg a csillag (*) gombot a táblanézet alján. Egy üres sor lesz így a tábla aljához adva.

### Rekordok száma

Megjeleníti a rekordok számát. A „Rekord: 7 / 9(2)” például azt jelenti, hogy két rekord (2) van kijelölve egy 9 rekordot tartalmazó táblában, és a kurzor a 7. rekordon áll.

### Táblák szervezése

A tábla formázásához szükséges parancsok eléréséhez kattintson jobb egérgombbal egy oszlopfejlécre vagy egy sorfejlécére.

## Táblaformátum

Formázza a kijelölt sorokat.

## Sormagasság

Az aktuális vagy a kijelölt sorok magasságát módosítja.

## Sorok törlése

Törli a kijelölt sorokat.

## Oszlopformátum

Formázza a kijelölt oszlopokat.

## Oszlopszélesség

Megváltoztatja az aktuális oszlop vagy a kijelölt oszlopok szélességét.

## Oszlopok elrejtése

Elrejti a kijelölt oszlopokat. Az elrejtett oszlopok megjelenítéséhez kattintson a jobb egérgombbal bármelyik oszlopfejlécre, majd válassza az Oszlopok megjelenítése lehetőséget.

## Oszlopok megjelenítése

Megjeleníti az elrejtett oszlopokat. Válassza ki a listából a megjeleníteni kívánt oszlopot, vagy mindegyik rejtett oszlop megjelenítéséhez kattintson az Összes lehetőségre.